title: Nagib Maxfuz
text: Zavzason lisagaf gu nuyevaf gaderopaf minieem is intafa envara va suterot, remi 1980 sanda in tir feliik tarkan tuke lidadugeem is vanburerapa pu arabavaf berpot, voxe golde yon gaderopaf ikatcuks ( tulon zobera va misrayisraelafi dili ) fereon zo akler. Ba 1988 Nobel Poradro zo ziluker. In tir tel taneaf arabavaf suterotik batinde gableyen, acum va tamavadolebela di vansar ( konak decemoy remsuteks kal konaka sanda dem ava batvielon zo ropatad ). Voxe, orkon gu tizafa likera wal roti is yona lugavevaca ke islamevaf kevusikeem, is dere koe lidafa is alkafa tutritawera riwe icdesa va kotyona bada ke misraf selt, motcara icde Aulad Xaratina zo toltitfir. Golde wedasa lapisonara gan toloy islamevaf jotaf ukik ( 1994 ) Nagib Maxfuz galovon moblir.